Komission asetus (EY) N:o 1922/2002, annettu 28 päivänä lokakuuta 2002, tiettyjä maataloustuotteita koskevista erityistoimenpiteistä Kanariansaarten hyväksi annetun neuvoston asetuksen (EY) N:o 1454/2001 ja syrjäisimpien alueiden alustavien hankintataseiden ja yhteisön tukien vahvistamisesta annetun asetuksen (EY) N:o 21/2002 muuttamisesta



Virallinen lehti nro L 293 , 29/10/2002 s. 0011 - 0013



Komission asetus (EY) N:o 1922/2002, annettu 28 päivänä lokakuuta 2002, tiettyjä maataloustuotteita koskevista erityistoimenpiteistä Kanariansaarten hyväksi annetun neuvoston asetuksen (EY) N:o 1454/2001 ja syrjäisimpien alueiden alustavien hankintataseiden ja yhteisön tukien vahvistamisesta annetun asetuksen (EY) N:o 21/2002 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi ja asetuksen (ETY) N:o 1601/92 kumoamisesta (Poseican) 28 päivänä kesäkuuta 2001 annetun neuvoston asetuksen (EY) N:o 1454/2001(1), sellaisena kuin se on muutettuna komission asetuksella (EY) N:o 1195/2002(2), ja erityisesti sen 3 artiklan 6 kohdan, sekä katsoo seuraavaa: (1) Asetuksella (EY) N:o 1454/2001 otetaan käyttöön tietyille Kanariansaarilla ihmisravinnoksi, jalostukseen tai maatalouden tuotantopanoksina käytettäville keskeisille maataloustuotteille erityinen hankintajärjestelmä. Karjan rehuksi tarkoitettujen tuotteiden joukossa ovat sini- eli rehumailasjauho (alfalfajauho) ja -pelletit. (2) Sini- eli rehumailanen (alfalfa) pelletteinä tai jauhona muodostaa merkittävän osan karjanrehusta Kanariansaarilla. Se ei kuitenkaan yksin riitä tyydyttämään märehtijöiden ravinnolle asetettavia vaatimuksia proteiinin ja kuitujen saannista, varsinkaan kilpailukykyisessä toimintaympäristössä, jossa on nähty paljon vaivaa hyvälaatuisten liha- ja maitotuotteiden tuottamiseksi. (3) Tässä tilanteessa näyttää aiheelliselta laajentaa erityisen hankintajärjestelmän soveltamisalaa pitkäkuituiseen sini- eli rehumailaseen (alfalfa), joka voitaisiin lisätä Kanariansaarten märehtijöiden proteiini- ja kuitupitoiseen ruokavalioon. (4) Asetus (EY) N:o 1454/2001 olisi näin ollen muutettava. (5) Asetuksen (EY) N:o 1454/2001 muutoksen mukaisesti syrjäisimpien alueiden alustavien hankintataseiden ja yhteisön tukien vahvistamisesta neuvoston asetusten (EY) N:o 1452/2001, (EY) N:o 1453/2001 ja (EY) N:o 1454/2001 mukaisesti 28 päivänä joulukuuta 2001 annetun komission asetuksen (EY) N:o 21/2002(3), sellaisena kuin se on viimeksi muutettuna asetuksella (EY) N:o 1365/2002(4), liitteessä III oleva osa 1 on muutettava muussa muodossa kuin jauhona tai pelletteinä olevan kuuluvan sini- eli rehumailasen (alfalfa) sisällyttämiseksi siihen. (6) Asetuksen mukauttamiseksi paremmin hankintatarpeita vastaavaksi soijakakut, pelletteinä oleva sini- eli rehumailanen (alfalfa) ja sini- eli rehumailasen muut esittämismuodot olisi yhdistettävä yhdeksi ainoaksi ryhmäksi kokonaismäärää muuttamatta. (7) Myös asetus (EY) N:o 21/2002 olisi näin ollen muutettava. (8) Tässä asetuksessa säädetyt toimenpiteet ovat kuivarehujen, humalan ja rasvojen yhteisen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (EY) N:o 1454/2001 liitteeseen I ennen viimeistä edellistä riviä seuraava rivi: ">TAULUKON PAIKKA>". 2 artikla Muutetaan asetuksen (EY) N:o 21/2002 liite III tämän asetuksen liitteen mukaisesti. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä lokakuuta 2002. Komission puolesta Franz Fischler Komission jäsen (1) EYVL L 198, 21.7.2001, s. 45. (2) EYVL L 174, 4.7.2002, s. 11. (3) EYVL L 8, 11.1.2002, s. 15. (4) EYVL L 198, 27.7.2002, s. 27. LIITE Korvataan asetuksen (EY) N:o 21/2002 liitteessä III - Kanariansaaret oleva osa 1 seuraavasti: "Osa 1 Rehuksi ja ihmisravinnoksi tarkoitetut viljat ja viljatuotteet; öljykasvit, valkuaiskasvit ja kuivarehut Alustava hankintatase ja yhteisön tuki yhteisön tuotteiden hankintaan kalenterivuosittain >TAULUKON PAIKKA>"